CELEX: 
Language: et
Date: 2021-11-23 00:00:00
Title: KOMISJONI DELEGEERITUD OTSUS, julgeoleku-, ebaseadusliku sisserände ja suure epideemiaohu täpsema määratlemise kohta

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlament ja nõukogu võtsid 2018. aasta septembris vastu määruse (EL) 2018/1240, millega loodi Euroopa reisiinfo ja -lubade süsteem (ETIAS)
                  1
               . 
            
            
               Selle kohaselt peab Euroopa Komisjon vastu võtma delegeeritud õigusaktid Euroopa reisiinfo ja -lubade süsteemi välja arendamiseks ja tehniliseks rakendamiseks.
            
            
               Eelkõige on komisjonile määruse (EL) 2018/1240 artikli 33 lõike 2 kohaselt delegeeritud ülesanne määratleda „täpsemalt ohud, mis on seotud julgeoleku või ebaseadusliku sisserändega, või suur epideemiaoht“, tuginedes artikli 33 lõike 2 punktides a–f osutatud statistikale ja teabele. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Et aidata koostada delegeeritud õigusakti, loodi piirivalve ja julgeoleku infosüsteemide eksperdirühm. Kõikidele liikmesriikidele anti kooskõlas määruse (EL) 2018/1240 artikli 89 lõikega 4 ja 13. aprilli 2016. aasta institutsioonidevahelise parema õigusloome kokkuleppe põhimõtetega võimalus määrata eksperdid. Selle tulemusena koostati käesolev komisjoni otsus eksperdirühma kuuluvatelt liikmesriikide ekspertidelt saadud teabe põhjal. Eksperdirühmaga konsulteeriti 3. juulist 2020 kuni 15. jaanuarini 2021 ning pärast seda oli dokument ekspertide ja komisjoni arvates lõplik. Ekspertidel oli kogu selle ajavahemiku jooksul ka võimalus esitada komisjonile suulisi ja kirjalikke märkusi. 
            
            
               Konsulteeriti ka Euroopa Piiri- ja Rannikuvalve Ametiga, mille koosseisus ETIASe kesküksus asutatakse, ja Europoliga. 
            
            
               Komisjonile andis kavandatud algatuse tehniliste vajaduste ja teostatavuse kohta nõu ka Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Liidu Amet (eu-LISA). 
            
            
               Enne vastuvõtmist konsulteeriti Euroopa Andmekaitseinspektoriga, et tagada kavandatud algatuses andmekaitset käsitlevate sätete järgimine. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Taustakontrolli ajal kasutatavate konkreetsete ohunäitajate kindlaksmääramiseks on vaja määratleda julgeoleku, ebaseadusliku sisserände ja epideemiapuhangutega seotud ohud, kogudes ja analüüsides statistikat, teavet ja aruandeid, millele on osutatud määruse (EL) 2018/1240 artikli 33 lõike 2 punktides a–f. Selle analüüsi tulemusena tuleb koostada kõnealuste ohtudega seostatavaid teatavaid reisijaterühmi iseloomustavate tunnuste kogumid. Nende tunnuste tõlgendamine teeb võimalikuks konkreetsete ohtude kindlakstegemise. Nende konkreetsete ohtude alusel määratakse omakorda kindlaks konkreetsed ohunäitajad.
            
            
               Ohtude määratlemiseks määruse (EL) 2018/1240 artikli 33 lõike 2 punktides a–c osutatud elementide alusel, on vaja tagada, et Euroopa reisiinfo ja -lubade süsteem ning riiki sisenemise ja riigist lahkumise süsteem tegeleksid nende elementide seire ja kogumisega kooskõlas komisjoni delegeeritud määrusega C(2021) 4982
                  2
                viisil, mis võimaldab katkematult kindlaks teha viibimisaja ületamise, sisenemiskeelu või reisiloa andmisest keeldumisega seostatavaid teatavaid reisijaterühmi iseloomustavate tunnuste kogumid. Selleks peaks ETIASe kesküksus hindama selliste tegevustega seotud juhtumite koguarvu ning tegema kindlaks teatavad reisijaterühmad, kelle puhul esineb sellist tegevust tavapärasest sagedamini, nende reisijaterühmade tunnuste kogumid ja mis tahes korrelatsiooni nende taotlustoimikutest kogutud teabega. 
            
            
               Sarnaselt peaksid liikmesriigid, kes vastutavad määruse (EL) 2018/1240 artikli 33 lõike 2 punktis e osutatud andmete esitamise eest oma ETIASe riiklike üksuste kaudu, esitama viibimisaja ületamise või sisenemiskeeluga seostatavaid teatavaid reisijaterühmi iseloomustavate tõenditel põhinevate tunnuste kogumid. Selleks peaksid liikmesriigid tegema kindlaks liikmesriigis või liikmesriigi konkreetses piirkonnas olevate viibimisaja ületajate tavapärasest erineva määra või teatava reisijaterühma puhul liikmesriigi poolt riiki sisenemise keelamise tavapärasest erineva määra võrreldes teiste teatavate reisijaterühmadega. See analüüs tuleks läbi vaadata iga kuue kuu järel. 
            
            
               Ohtude määratlemiseks määruse (EL) 2018/1240 artikli 33 lõike 2 punktis d osutatud elementide alusel, peaksid liikmesriigid, kes vastutavad käesolevas sättes osutatud andmete esitamise eest oma ETIASe riiklike üksuste kaudu, esitama julgeolekuohtudega seostatavaid teatavaid reisijaterühmi iseloomustavate teadaolevate faktide ja tõendite põhjal kindlaks tehtud tunnuste kogumid. See analüüs tuleks läbi vaadata iga kuue kuu järel.
            
            
               Ohtude määratlemiseks määruse (EL) 2018/1240 artikli 33 lõike 2 punktis f osutatud elementide alusel, peaksid liikmesriikide poolt eelkõige nakkushaiguste epidemioloogilise seire ja tõrje võrgustiku, varajase hoiatamise ja reageerimise süsteemi, Haiguste Ennetamise ja Tõrje Euroopa Keskuse ja Maailma Terviseorganisatsiooni kaudu esitatud epideemiaohu hinnangud sisaldama miinimumandmeid, mis võimaldavad kindlaks teha suurte epideemiaohtudega seostatavaid teatavaid reisijaterühmi iseloomustavate tunnuste kogumid.
            
            
               KOMISJONI DELEGEERITUD OTSUS,
            
            
               23.11.2021,
            
            
               julgeoleku-, ebaseadusliku sisserände ja suure epideemiaohu täpsema määratlemise kohta
            
         
         
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 12. septembri 2018. aasta määrust (EL) 2018/1240, millega luuakse Euroopa reisiinfo ja -lubade süsteem (ETIAS) ning muudetakse määrusi (EL) nr 1077/2011, (EL) nr 515/2014, (EL) 2016/399, (EL) 2016/1624 ja (EL) 2017/2226,
                  3
                eriti selle artikli 33 lõiget 2,
            
            
               ning arvestades järgmist:
            
            
               (1)Määrusega (EL) 2018/1240 on loodud Euroopa reisiinfo ja -lubade süsteem (ETIAS), mida kohaldatakse viisanõudest vabastatud kolmandate riikide kodanike suhtes, kes soovivad siseneda liikmesriikide territooriumile. 
            
            
               (2)Loataotluste suhtes kohaldatakse taustakontrollireegleid, mis võimaldavad analüüsida taotluses esitatud andmeid konkreetsete ohunäitajate alusel, mis vastavad eelnevalt kindlaks tehtud julgeoleku-, ebaseadusliku sisserände või suurele epideemiaohule. 
            
            
               (3)Taustakontrolli ajal kasutatavate konkreetsete ohunäitajate kindlaksmääramiseks on vaja kõnealused ohud põhjalikumalt määratleda, kogudes ja analüüsides statistikat, teavet ja aruandeid, millele on osutatud määruse (EL) 2018/1240 artikli 33 lõike 2 punktides a–f. Selle analüüsi tulemusena tuleb koostada julgeoleku-, ebaseadusliku sisserände või suure epideemiaohuga seostatavaid teatavaid reisijaterühmi iseloomustavate tunnuste kogumid. Nende tunnuste tõlgendamine teeb võimalikuks konkreetsete ohtude kindlakstegemise. Nende konkreetsete ohtude alusel määratakse omakorda kindlaks konkreetsed ohunäitajad.
            
            
               (4)Ohtude määratlemiseks määruse (EL) 2018/1240 artikli 33 lõike 2 punktides a–c osutatud elementide alusel on vaja tagada, et Euroopa reisiinfo ja -lubade süsteem ning riiki sisenemise ja riigist lahkumise süsteem tegeleksid nende elementide seire ja kogumisega kooskõlas komisjoni delegeeritud määrusega C(2021) 4982 viisil, mis võimaldab katkematult kindlaks teha viibimisaja ületamise, sisenemiskeelu või reisiloa andmisest keeldumisega seostatavaid teatavaid reisijaterühmi iseloomustavate tunnuste kogumid. Selleks peaks ETIASe kesküksus hindama selliste tegevustega seotud juhtumite koguarvu ning tegema kindlaks teatavad reisijaterühmad, kelle puhul esineb sellist tegevust tavapärasest sagedamini, nende reisijaterühmade tunnuste kogumid ja mis tahes korrelatsiooni nende taotlustoimikutest kogutud teabega. 
            
            
               (5)Sarnaselt peaksid liikmesriigid, kes vastutavad määruse (EL) 2018/1240 artikli 33 lõike 2 punktis e osutatud andmete esitamise eest oma ETIASe riiklike üksuste kaudu, esitama viibimisaja ületamise või sisenemiskeeluga seostatavaid teatavaid reisijaterühmi iseloomustavate tunnuste kogumid. Selleks peaksid liikmesriigid tegema kindlaks liikmesriigis või liikmesriigi konkreetses piirkonnas olevate viibimisaja ületajate tavapärasest erineva määra või teatava reisijaterühma puhul liikmesriigi poolt riiki sisenemise keelamise tavapärasest erineva määra võrreldes teiste teatavate reisijaterühmadega. See analüüs tuleks läbi vaadata iga kuue kuu järel. 
            
            
               (6)Ohtude määratlemiseks määruse (EL) 2018/1240 artikli 33 lõike 2 punktis d osutatud elementide alusel, peaksid liikmesriigid, kes vastutavad käesolevas sättes osutatud andmete esitamise eest oma ETIASe riiklike üksuste kaudu, esitama julgeolekuohtudega seostatavaid teatavaid reisijaterühmi iseloomustavate teadaolevate faktide ja tõendite põhjal kindlaks tehtud tunnuste kogumid. See analüüs tuleks läbi vaadata iga kuue kuu järel.
            
            
               (7)Et ohud oleks võimalik määratleda määruse (EL) 2018/1240 artikli 33 lõike 2 punktis f osutatud elementide alusel, peaksid liikmesriikide poolt eelkõige nakkushaiguste epidemioloogilise seire ja tõrje võrgustiku, varajase hoiatamise ja reageerimise süsteemi, Haiguste Ennetamise ja Tõrje Euroopa Keskuse ja Maailma Terviseorganisatsiooni kaudu esitatud epideemiaohu hinnangud sisaldama miinimumandmeid, mis võimaldavad kindlaks teha suurte epideemiaohtudega seostatavaid teatavaid reisijaterühmi iseloomustavate tunnuste kogumid.
            
            
               (8)Konkreetse ohuga seostatavate teatavate reisijaterühmade tunnuste kindlakstegemisel peaksid ETIASe kesküksus ja liikmesriigid võtma arvesse teatavasse kindlaks tehtud reisijaterühma kuuluvate isikute vanusevahemikku, sugu, kodakondsust, elukohariiki ja -linna, haridustaset ja praegust ametit.
            
            
               (9)Võttes arvesse, et määrus (EL) 2018/1240 põhineb Schengeni acquis’l, on Taani teatanud, lähtudes Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli nr 22 artiklist 4, et rakendab määrust (EL) 2018/1240 siseriiklikus õiguses. Seepärast on käesolev otsus Taani suhtes siduv.
            
            
               (10)Käesolev otsus kujutab endast nende Schengeni acquis’ sätete edasiarendamist, milles Iirimaa ei osale;
                  4
                seetõttu ei osale Iirimaa käesoleva otsuse vastuvõtmisel, see ei ole tema suhtes siduv ega kohaldatav.
            
            
               (11)Islandi ja Norra puhul kujutab käesolev otsus endast nende Schengeni acquis’ sätete edasiarendamist Euroopa Liidu Nõukogu ning Islandi Vabariigi ja Norra Kuningriigi vahelise lepingu (nende kahe riigi osalemiseks Schengeni acquis’ sätete rakendamises, kohaldamises ja edasiarendamises)
                  5
                tähenduses, mis kuuluvad nõukogu otsuse 1999/437/EÜ artikli 1 punktis A osutatud valdkonda
                  6
               .
            
            
               (12)Šveitsi puhul kujutab käesolev otsus endast nende Schengeni acquis’ sätete edasiarendamist Euroopa Liidu, Euroopa Ühenduse ja Šveitsi Konföderatsiooni vahelise lepingu (Šveitsi Konföderatsiooni ühinemise kohta Schengeni acquis’ sätete rakendamise, kohaldamise ja edasiarendamisega)
                  7
                tähenduses, mis kuuluvad nõukogu otsuse 1999/437/EÜ artikli 1 punktis A osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuse 2008/146/EÜ artikliga 3
                  8
               . 
            
            
               (13)Liechtensteini puhul kujutab käesolev otsus endast nende Schengeni acquis’ sätete edasiarendamist Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega)
                  9
                tähenduses, mis kuuluvad nõukogu otsuse 1999/437/EÜ artikli 1 punktis A osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuse 2011/350/EL artikliga 3
                  10
               . 
            
            
               (14)Küprose, Bulgaaria, Rumeenia ja Horvaatia puhul on käesolev otsus Schengeni acquis’l põhinev või sellega muul viisil seotud akt 2003. aasta ühinemisakti artikli 3 lõike 1, 2005. aasta ühinemisakti artikli 4 lõike 1 ja 2011. aasta ühinemisakti artikli 4 lõike 1 tähenduses,
            
            
               (15)Euroopa Andmekaitseinspektor, kellega konsulteeriti vastavalt Euroopa Parlamendi ja nõukogu määruse (EL) 2018/1725
                  11
                artikli 42 lõikele 1, esitas oma arvamuse 7. juunil 2021,
            
            
               ON VASTU VÕTNUD KÄESOLEVA OTSUSE: 
            
         
         
            
               Artikkel 1
                  Reguleerimisese
            
            
               Käesolevas otsuses määratletakse määruse (EL) 2018/1240 artikli 33 lõikes 2 osutatud üksikasjalike statistiliste andmete ja teabe alusel põhjalikumalt julgeoleku-, ebaseadusliku sisserände ja suur epideemiaoht.
            
            
               Artikkel 2
                  Mõisted
            
            
               Käesolevas otsuses kasutatakse järgmisi mõisteid:
            
            
               (a)„teatav reisijaterühm“ – teadaoleva suuruse ja koosseisuga kolmandate riikide kodanike rühm, mida iseloomustab teatavate tunnuste kogum;
            
            
               (b)„tunnuste kogumid“ – määruse (EL) 2018/1240 artikli 33 lõikes 2 osutatud teabe ja statistika põhjal ning kõnealuse määruse artikli 33 lõike 4 punktides a–d osutatud andmeid arvesse võttes kindlaks tehtud jälgitavate omaduste või näitajate eristavad kogumid; 
            
            
               (c)„tõsine piiriülene terviseoht“ – vastavalt otsuse nr 1082/2013/EL artiklile 3 bioloogiline, keemiline, keskkonnaalane või teadmata päritolu eluohtlik või muidu tõsine oht, mis levib või kätkeb märkimisväärset sellise leviku ohtu üle liikmesriikide välispiiride, ning mille puhul võib olla vajalik koordineerimine liidu tasandil, et tagada inimeste tervise kaitse kõrge tase;
            
            
               (d)„nakkushaigus“ – vastavalt otsuse nr 1082/2013/EL artiklile 3 edasikanduv haigus, mille põhjustab haigusetekitaja, mis kandub inimeselt inimesele üle otsekontakti teel või kaudselt, näiteks kokkupuutel vektori, looma, haigusetekitajaga saastunud esemega, toote või keskkonna vahendusel, või haigusetekitajaga saastunud vedelike ülekandumise tagajärjel;
            
            
               (e)„epidemioloogiline seire” – otsuse nr 1082/2013/EL artikli 3 kohane süstemaatiline andmete kogumine, salvestamine, analüüsimine, tõlgendamine ja levitamine ning nakkushaiguste ja seonduvate tervise eriküsimuste analüüsimine;
            
            
               (f)„statistilised andmed“ – riiki sisenemise ja riigist lahkumise süsteemi või Euroopa reisiinfo ja -lubade süsteemi loodud statistiline kogum, nagu on täpsemalt määratletud komisjoni delegeeritud määruse C(2021) 4982 artikli 1 punktis 1; 
            
            
               (g)„statistilised aruanded“ – komisjoni delegeeritud määruse C(2021) 4982 artikli 1 punktis 2 määratletud aruanded; 
            
            
               (h)„kohandatavad aruanded“ – komisjoni delegeeritud määruse C(2021) 4982 artikli 1 punktis 3 määratletud aruanded.
            
            
               Artikkel 3
                  Viibimisaja ületamist, sisenemiskeeldu ja reisiloa andmisest keeldumist käsitlevate statistiliste andmete analüüs
            
            
               1.ETIASe kesküksus tegeleb määruse (EL) 2019/817 artikli 39 kohaselt loodud aruandluse ja statistika keskhoidlas säilitatavate määruse (EL) 2018/1240 artikli 33 lõike 2 punktides a–c osutatud statistiliste andmete seirega.
            
            
               2.Lõike 1 kohaldamisel võimaldab aruandluse ja statistika keskhoidla ETIASe kesküksusel saada kooskõlas komisjoni delegeeritud määruse C(2021) 4982 artikliga 6 statistilisi andmeid, statistilisi aruandeid ja kohandatavaid aruandeid, mis võimaldavad kõnealuseid andmeid ja aruandeid analüüsida, et määratleda täpsemalt viibimisaja ületamise, sisenemiskeelu või reisiloa andmisest keeldumise oht, tehes muu hulgas kindlaks: 
            
            
               (a)viibimisaja ületamise, sisenemiskeelu või reisiloa andmisest keeldumisega seotud juhtumite koguarvu, kasutades varasemaid andmeid;
            
            
               (b)võrreldes muude teatavate rühmadega, viibimisaja ületamise, sisenemiskeelu või reisiloa andmisest keeldumisega seostatavad teatavad reisijaterühmad, kasutades andmeid, mis on tuletatud viibimisaja ületajate, sisenemiskeeldude või reisiloa andmisest keeldumiste tavapärasest erinevate määrade ja absoluutarvude põhjal;
            
            
               (c)punktis b kindlaks tehtud teatavate reisijaterühmade tunnuste kogumid;
            
            
               (d)tunnuste kogumid, mis vastavad korrelatsioonile punktis b kindlaks tehtud teatavate reisijaterühmade ja nende kohta taotlustoimikutest kogutud teabe vahel.
            
            
               3.Kui see on vajalik lõike 2 punkti b kohaselt kindlaks tehtud konkreetsete tavapärasest erinevate määrade ja absoluutarvude põhjuste analüüsimiseks, võib ETIASe kesküksus konsulteerida asjaomase liikmesriigi (asjaomaste liikmesriikide) ETIASe riiklike üksustega.
            
         
         
            
               Artikkel 4
                  Liikmesriikide analüüs konkreetsete julgeolekuriskide või -ohtude kohta
            
            
               1.Liikmesriigid esitavad ETIASe riiklike üksuste kaudu ETIASe kesküksusele määruse (EL) 2018/1240 artikli 33 lõike 2 punktis d osutatud analüüsi. Liikmesriigid vaatavad oma analüüsi läbi vähemalt iga kuue kuu järel või juhul, kui ilmneb uus teave, mille tõttu on vaja analüüsi muuta, ning esitavad vajaduse korral oma ETIASe riiklike üksuste kaudu ETIASe kesküksusele läbivaadatud analüüsi. Analüüs ja kõik selle läbivaatamised hõlmavad vähemalt järgmist:
            
            
               (a)kindlaks tehtud julgeolekuriski või -ohu kirjeldus, sealhulgas varasemate intsidentide sagedus, suundumused ja mõju, ning iga riski või ohu kordumatu viitenumber;
            
            
               (b)kindlaks tehtud julgeolekuriski või -ohuga seotud teadaolevate faktide ja tõendite loetelu;
            
            
               (c)kindlaks tehtud julgeolekuriski või -ohuga seostatavate teatavate reisijaterühmade tunnuste kogumid.
            
            
               2.Kui üks või mitu lõike 1 punktis a osutatud elementidest ei ole kättesaadavad, esitavad liikmesriigid oma ETIASe riiklike üksuste kaudu ETIASe kesküksusele põhjenduse.
            
            
               3.Liikmesriigid saavad ETIASe kesküksuselt eelteate lõikes 1 osutatud analüüsi läbivaatamise ja ajakohastamise vajaduse kohta.
            
            
               4.ETIASe kesküksus hindab asjaomase teabe esitanud liikmesriigi ETIASe riikliku üksusega konsulteerides seda, kui asjakohane on teave kõnealuste ohtude täpsustamise jaoks. 
            
            
               Artikkel 5
                  Liikmesriikide analüüs, mis käsitleb viibimisaja ületamise ja sisenemiskeeldude tavapärasest erinevat määra 
            
            
               1.Liikmesriigid esitavad ETIASe riiklike üksuste kaudu ETIASe kesküksusele määruse (EL) 2018/1240 artikli 33 lõike 2 punktis e osutatud analüüsi. Liikmesriigid vaatavad oma analüüsi läbi vähemalt iga kuue kuu järel või juhul, kui ilmneb uus teave, mille tõttu on vaja analüüsi muuta, ning esitavad vajaduse korral oma ETIASe riiklike üksuste kaudu ETIASe kesküksusele läbivaadatud analüüsi. Analüüs ja kõik selle läbivaatamised hõlmavad vähemalt järgmist:
            
            
               (a)kindlaks tehtud viibimisaja ületamise või sisenemiskeeldude tavapärasest erineva määraga seostatavate ohtude kirjeldus, sh iga ohu kordumatu viitenumber;
            
            
               (b)tõendid, mis käsitlevad järgmist:
            
            
               –liikmesriigis või liikmesriigi konkreetses piirkonnas viibiva teatava reisijaterühma puhul viibimisaja ületajate tavapärasest erinev määr ja absoluutarv võrreldes liikmesriigis või liikmesriigi konkreetses piirkonnas viibivate muude teatavate reisijaterühmadega või
            
            
               –liikmesriigi poolt teatava reisijaterühma puhul väljastatud sisenemiskeeldude tavapärasest erinev määr ja absoluutarv võrreldes liikmesriigi poolt muude teatavate reisijaterühmade puhul väljastatud sisenemiskeeldude arvuga;
            
            
               (c)viibimisaja ületamise ja sisenemiskeeluga seostatavate teatavate reisijaterühmade tunnuste kogumid. 
            
            
               2.Kui üks või mitu lõike 1 punktis a osutatud elementidest ei ole kättesaadavad, teavitavad liikmesriigid oma ETIASe riiklike üksuste kaudu ETIASe kesküksust, esitades põhjenduse.
            
            
               3.Liikmesriigid saavad ETIASe kesküksuselt eelteate lõikes 1 osutatud analüüsi läbivaatamise ja ajakohastamise vajaduse kohta.
            
            
               4.ETIASe kesküksus hindab asjaomase teabe esitanud liikmesriigi ETIASe riikliku üksusega konsulteerides seda, kui asjakohane on teave kõnealuste ohtude täpsustamise jaoks.
            
            
               Artikkel 6
                  Konkreetsete suurte epideemiaohtude analüüs 
            
            
               1.Määruse (EL) 2018/1240 artikli 33 lõike 2 punktis f osutatud konkreetsete suurte epideemiaohtude täpsemal määratlemisel tugineb ETIASe kesküksus oma analüüsis järgmisele:
            
         
         
            
               (a)liikmesriikide poolt kooskõlas otsuse nr 1082/2013/EL artiklitega 6, 8 ja 9 nakkushaiguste epidemioloogilise seire ja tõrje võrgustiku ja varajase hoiatamise ja reageerimise süsteemi kaudu esitatud teave suure epideemiaohu juhtumite kohta, eelkõige juhtude kohta, mille puhul on tegemist tõsise piiriülese terviseohuga liidus;
            
            
               (b)Haiguste Ennetamise ja Tõrje Euroopa Keskuse poolt kooskõlas otsuse nr 1082/2013/EL artikli 10 lõike 1 punktiga a esitatud teave, mis käsitleb epidemioloogilist seiret ja riskihinnangut võimalike rahvaterviseriskide tõsiduse kohta;
            
            
               (c)haiguspuhangud, millest Maailma Terviseorganisatsioon on teatanud rahvusvaheliste tervise-eeskirjade protokollide ja haiguspuhangute uudiste kaudu.
            
            
               2.ETIASe kesküksus võtab arvesse järgmist:
            
            
               (a)rahvatervise hädaolukorra tunnustamine vastavalt otsuse nr 1082/2013/EL artiklile 12;
            
            
               (b)koordineeritud reageerimine vastavalt otsuse nr 1082/2013/EL artiklile 11;
            
            
               (c)Maailma Terviseorganisatsiooni avaldus rahvusvahelise ulatusega rahvatervisealase hädaolukorra kohta.
            
            
               Kui artikli 6 lõikes 2 osutatud teave puudutab mõnda komisjoni rakendusotsuse (EL) 2018/945 I lisas osutatud nakkushaigust, kohaldatakse kõnealuse komisjoni rakendusotsuse II lisas sätestatud konkreetseid kriteeriume ja haigusjuhumääratlusi.
            
            
               3.Analüüsi teeb ETIASe kesküksus, konsulteerides asjaomase liikmesriigi / asjaomaste liikmesriikide ETIASe riiklike üksuste ja Haiguste Ennetamise ja Tõrje Euroopa Keskusega. See sisaldab vähemalt kindlaks tehtud ohuga seostatavate teatavate reisijaterühmade tunnuste kogumite kindlakstegemist. 
            
            
               Artikkel 7
                  Teabevahetus
            
            
               1.Artikli 3 lõike 3, artikli 4, artikli 5 ja artikli 6 lõike 3 kohaldamiseks loob suuremahuliste IT-süsteemide operatiivjuhtimise Euroopa amet määruse (EL) 2018/1240 artikli 6 lõike 2 punktis m osutatud tarkvaras funktsionaalsuse, mis võimaldab ETIASe riiklikel üksustel ja kesküksusel teavet vahetada. 
            
            
               2.Artiklites 4 ja 5 osutatud teabevahetuse jaoks peab lõikes 1 osutatud funktsionaalsus nõudma teabe esitamist kindlas vormingus, võttes arvesse komisjoni rakendusotsust C(2021) 1840
                  12
                ja komisjoni delegeeritud määrust EL (2021) 916
                  13
               .
            
            
               Artikkel 8
                  Andmekaitse
            
            
               Käesolevas otsuses osutatud eri analüüsid ei tohi sisaldada isikuandmeid.
            
            
               Artikkel 9
                  Adressaadid
            
            
               Käesolev otsus on adresseeritud Belgia Kuningriigile, Bulgaaria Vabariigile, Tšehhi Vabariigile, Taani Kuningriigile, Saksamaa Liitvabariigile, Eesti Vabariigile, Kreeka Vabariigile, Hispaania Kuningriigile, Prantsuse Vabariigile, Horvaatia Vabariigile, Itaalia Vabariigile, Küprose Vabariigile, Läti Vabariigile, Leedu Vabariigile, Luksemburgi Suurhertsogiriigile, Ungarile, Malta Vabariigile, Madalmaade Kuningriigile, Austria Vabariigile, Poola Vabariigile, Portugali Vabariigile, Rumeeniale, Sloveenia Vabariigile, Slovaki Vabariigile, Soome Vabariigile ja Rootsi Kuningriigile.
            
            
               Brüssel, 23.11.2021
            
            
               
                     Komisjoni nimel
               
               
                     Ylva JOHANSSON
                     komisjoni liige
               
            
            
                     
                        
                           
                     
                  
               
         
            
         
         
            
                  
                     (1)
                  
                        Euroopa Parlamendi ja nõukogu 12. septembri 2018. aasta määrus (EL) 2018/1240, millega luuakse Euroopa reisiinfo ja -lubade süsteem (ETIAS) ning muudetakse määrusi (EL) nr 1077/2011, (EL) nr 515/2014, (EL) 2016/399, (EL) 2016/1624 ja (EL) 2017/2226 (ELT L 236, 19.9.2018, lk 1).
               
               
                  
                     (2)
                  
                        Komisjoni delegeeritud määrus C(2021) 4982, millega täiendatakse Euroopa Parlamendi ja nõukogu määrust (EL) 2019/817 üksikasjalike eeskirjadega, mis käsitlevad aruandluse ja statistika keskhoidla tegevust.
               
               
                  
                     (3)
                  
                        ELT L 236, 19.9.2018, lk 1. 
               
               
                  
                     (4)
                  
                        Käesolev otsus jääb väljapoole nende meetmete kohaldamisala, mis on sätestatud nõukogu 28. veebruari 2002. aasta otsuses 2002/192/EÜ Iirimaa taotluse kohta osaleda teatavates Schengeni acquis’ sätetes (EÜT L 64, 7.3.2002, lk 20).
               
               
                  
                     (5)
                  
                        EÜT L 176, 10.7.1999, lk 36.
               
               
                  
                     (6)
                  
                        Nõukogu 17. mai 1999. aasta otsus 1999/437/EÜ Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu teatavate rakenduseeskirjade kohta nende kahe riigi ühinemiseks Schengeni acquis’ sätete rakendamise, kohaldamise ja edasiarendamisega (EÜT L 176, 10.7.1999, lk 31).
               
               
                  
                     (7)
                  
                        ELT L 53, 27.2.2008, lk 52.
               
               
                  
                     (8)
                  
                        Nõukogu 28. jaanuari 2008. aasta otsus 2008/146/EÜ sõlmida Euroopa Ühenduse nimel Euroopa Liidu, Euroopa Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 1).
               
               
                  
                     (9)
                  
                        ELT L 160, 18.6.2011, lk 21.
               
               
                  
                     (10)
                  
                        Nõukogu 7. märtsi 2011. aasta otsus 2011/350/EL Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega) Euroopa Liidu nimel sõlmimise kohta, seoses sisepiiridel piirikontrolli kaotamise ja isikute liikumisega (ELT L 160, 18.6.2011, lk 19).
               
               
                  
                     (11)
                  
                        Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).
               
               
                  
                     (12)
                  
                        Komisjoni 20. mai 2021. aasta rakendusotsus C(2021)1840, millega kehtestatakse Euroopa Parlamendi ja nõukogu määruse (EL) 2018/1240 artikli 17 lõike 1 kohaselt esitatavasse taotlusvormi sisestavate isikuandmete vormingu nõuded ning parameetrid ja kontroll, mida rakendatakse, et tagada taotluse täielikkus ja nende andmete sidusus.
               
               
                  
                     (13)
                  
                        ELT L 201, 8.6.2021, lk 1–18.